
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1643 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης του οργανισμού του κοινω¬ 
φελούς ιδρύματος με επωνυμία «ΙΔΡΥΜΑ ΠΑΥΛΟΥ 
ΚΑΙ ΑΛΕΞΑΝΔΡΑΣ ΚΑΝΕΛΛΟΠΟΥΛΟΥ», που κυρώ¬ 
θηκε με το από 24.8.1999 π.δ. (ΦΕΚ 1923Β). 1 

Τροποποίηση διατάξεων του οργανισμού του κοινω¬ 
φελούς ιδρύματος με την επωνυμία «ΚΑΛΟΓΕΡΟ- 
ΠΟΥΛΕΙΟ ΙΔΡΥΜΑ - ΜΟΥΣΕΙΟ ΣΑΚΕΛΛΑΡΙΟΥ» που 
κυρώθηκε με το από 18.11.1998 Προεδρικό διάταγ¬ 
μα (ΦΕΚ 1247/11.12.1998 τ. Β'). 2 

ΑΠΟΦΑΣΕΙΣ 


Έγκριση πραγματοποίησης ειδικών εκπαιδευτικών 
σεμιναρίων Δασικών υπαλλήλων που συμμετέ¬ 
χουν στις επεμβάσεις πρόληψης Δασικών Πυρ¬ 
καγιών στα πλαίσια του Εθνικού Προγράμματος 
ΡΡ 0304 ΕΙ_01 του επονομαζόμενου «Εμφαση στα 

Δάση - ΕΙ_ 2003 - 2004» (Καν 2152/2003). 3 

Αντικατάσταση αναπληρωματικών μελών του Ανω- 
τάτου Ειδικού Δικαστηρίου για το χρονικό διά¬ 
στημα μέχρι 31.12.2007. 4 

Τροποποίηση της συστατικής πράξης της Δ.Ε.Υ.Α. 

Φλώρινας. 5 

Υπαγωγή επένδυσης της εταιρείας «ΚΑΜΕΛΟΤ ΑΝΩ¬ 
ΝΥΜΗ ΞΕΝΟΔΟΧΕΙΑΚΗ -ΤΟΥΡΙΣΤΙΚΗ ΚΑΙ ΕΜΠΟΡΙ¬ 
ΚΗ ΕΤΑΙΡΕΙΑ» στις διατάξεις του ν. 3299/2004. 6 

Υπαγωγή επένδυσης της εταιρείας «ΕΥΑΓΓΕΛΙΑ ΚΑΙ 
ΣΠΥΡΟΣ ΓΑΛΙΑΤΣΑΤΟΣ ΞΕΝΟΔΟΧΕΙΑΚΕΣ ΚΑΙ 
ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ» 
στις διατάξεις του ν. 3299/2004. 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης του οργανισμού του κοινωφε¬ 
λούς ιδρύματος με επωνυμία «ΙΔΡΥΜΑ ΠΑΥΛΟΥ ΚΑΙ 
ΑΛΕΞΑΝΔΡΑΣ ΚΑΝΕΛΛΟΠΟΥΛΟΥ», που κυρώθηκε με 
το από 24.8.1999 π.δ. (ΦΕΚ 1923Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 6813/12.10.1998 πράξη της συμβολαι¬ 
ογράφου Αθηνών Χρυσάνθης Κυρίμη-Σαββοπούλου, 


8 Νοεμβρίου 2006 

όπως τροποποιήθηκε με τις υπ’ αριθμ. 6865/5.1.1999 και 
6885/4.2.1999 πράξεις της ιδίας, περί σύστασης κοινω¬ 
φελούς ιδρύματος με επωνυμία «ΙΔΡΥΜΑ ΠΑΥΛΟΥ ΚΑΙ 
ΑΛΕΞΑΝΔΡΑΣ ΚΑΝΕΛΛΟΠΟΥΛΟΥ» και έδρα την Αθή¬ 
να. 

2. Το από 24.8.1999 π.δ. (ΦΕΚ 1923Β'), με το οποίο εγκρί- 
θηκε η σύσταση του ανωτέρω ιδρύματος και κυρώθηκε 
ο οργανισμός διοίκησης και διαχείρισης αυτού. 

3. Τις διατάξεις του άρθρου 98 παρ 1 και 2 του α.ν. 
2039/1939, του άρθρου 101 του Εισαγωγικού νόμου του 
Αστικού Κώδικα και του άρθρου 110 του Αστικού Κώ¬ 
δικα. 

4. Το από 27.2.2006 πρακτικό του Διοικητικού Συμβου¬ 
λίου του ιδρύματος και την υπ’ αριθμ. 3326/4.4.2006 πρά¬ 
ξη της συμβολαιογράφου Αθηνών Μαρίας I. Σιδέρη. 

5. Την από 16.2.2006 γνωμοδότηση του Συμβουλίου 
Εθνικών Κληρ/των. 

6. Την υπ’ αριθμ. 37930/ΔΙΟΕ1264/14.10.2005 (ΦΕΚ. 
1432/Β) κοινή απόφαση του Πρωθυπουργού και του 
Υπουργού Οικονομίας και Οικονομικών, περί καθορι¬ 
σμού αρμοδιοτήτων των Υφυπουργών Οικονομίας και 
Οικονομικών όπως τροποποιήθηκε με την υπ’ αριθμ. 
5733/ΔΙΟΕ/179/9.2.2006 όμοια (ΦΕΚ 204Β'). 

7. Την υπ’ αριθμ. 30356/14.3.2006 (ΦΕΚ 311/Β) κοινή από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης, περί ανάθεσης αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο. 

Με πρόταση των Υπουργών Εθνικής Παιδείας και 
Θρησκευμάτων και Πολιτισμού και των Υφυπουργών 
Οικονομίας και Οικονομικών και Υγείας και Κοινωνικής 
Αλληλεγγύης, αποφασίζουμε: 

Άρθρο μόνο 

Εγκρίνουμε την τροποποίηση του οργανισμού του κοι¬ 
νωφελούς ιδρύματος με επωνυμία «ΙΔΡΥΜΑ ΠΑΥΛΟΥ ΚΑΙ 
ΑΛΕΞΑΝΔΡΑΣ ΚΑΝΕΛΛΟΠΟΥΛΟΥ», που κυρώθηκε με το 
με το από 24.8.1999 π.δ. (ΦΕΚ 1923Β), ως ακολούθως: 

1. Στο τέλος της παρ. 1 του άρθρου 1 «Μορφή -Επω¬ 
νυμία-Έδρα - Σφραγίδα» προστίθεται: 

Σε καμιά απολύτως περίπτωση δεν επιτρέπεται με¬ 
ταβολή της επωνυμίας του ιδρύματος, κατά ρητό όρο 
των ιδρυτών του. 

2. Το άρθρο 2 «Σκοπός» αντικαθίσταται ως εξής: 

Αρθρο 2 
Σκοπός 

Σκοποί του ιδρύματος είναι: 

1. Η προβολή της Ελληνικής Τέχνης από τα προϊστο¬ 
ρικά χρόνια ως σήμερα και ενίσχυση και προαγωγή της 
παιδείας και των γνώσεων για την Ελληνική Τέχνη σ’ 
όλες τις φάσεις του ελληνισμού, ο σκοπός δε αυτός θα 
πραγματοποιείται: 

α) Με δωρεές σε είδος και με δωρεές σε χρηματικό 
ποσό για τον εμπλουτισμό και την οικονομική ενίσχυ¬ 
ση του Μουσείου Παύλου και Αλεξάνδρας Κανελλο- 
πούλου, όπου φυλάσσεται και εκτίθεται μέρος των 
έργων αρχαίας ελληνικής τέχνης και των φορητών 
βυζαντινών και μεταβυζαντινών εικόνων, που οι ιδρυτές 
έχουν δωρίσει στο Ελληνικό Δημόσιο και ειδικότερα 
στην Αρχαιολογική Υπηρεσία του Υπουργείου Πολιτι¬ 
σμού, δυνάμει των 562 και 563 της 10ης Ιουνίου 1972 
συμβολαιογραφικών πράξεων του συμβ/φου Αθηνών 
Κίμωνος Χλαπανίδη, υπό τον όρο όμως πάντοτε ότι 
σε κάθε περίπτωση τα αντικείμενα και τα ποσά των 
δωρεών αυτών θα χρησιμοποιούνται αποκλειστικά 
για τον εμπλουτισμό των εκθεμάτων του πιο πάνω 
Μουσείου και την ανανέωση ή και την επέκταση των 
εγκαταστάσεών του. 

β) Με τη διενέργεια διαλέξεων, εκθέσεων στην Ελ¬ 
λάδα και στο εξωτερικό έργων της αρχαίας ελληνικής 
και βυζαντινής και μεταβυζαντινής τέχνης και συναφών 
καλλιτεχνικών εκδηλώσεων. 

Με τη διοργάνωση συνεδρίων και σεμιναρίων, την επι¬ 
χορήγηση ερευνών και μελετών αρχαιολογικού περιεχο¬ 
μένου, την εγκατάσταση κυλικείου ως και πωλητηρίου 
και την δί αυτού πώληση βιβλίων και αντιγράφων των 
εκθεμάτων, αλλά και διαφόρων άλλων ειδών, όπως αυτά 
πωλούνται σε διάφορα μεγάλα μουσεία του κόσμου, τα 
έσοδα των οποίων θα διατίθενται αποκλειστικά για το 
Μουσείο Παύλου και Αλεξάνδρας Κανελλοπούλου. 

γ) Με οικονομική συμβολή σε μελέτες, έρευνες, εκδό¬ 
σεις και δημοσιεύσεις που σχετίζονται με τους επιδιω- 
κόμενους από το ίδρυμα σκοπούς. 

δ) Με τη διενέργεια εκδοτικής δράσης (βιβλία, περιο¬ 
δικά , φυλλάδια, αφιερώματα και τα όμοια), είτε αυτο- 
τελώς είτε σε συνεργασία με άλλους ομοειδείς φορείς 
και υπό τον όρο ότι με τον τρόπο αυτό επιτυγχάνεται 
η προβολή της Ελληνική Τέχνης γενικότερα. Τα έσοδα 
από τη δράση αυτή θα διατίθενται αποκλειστικά για 
τους σκοπούς του ιδρύματος. 

2. Η χωρίς διαγωνισμό και κατά την κρίση του Διοι¬ 
κητικού Συμβουλίου του Ιδρύματος χορήγηση υποτρο¬ 
φιών ή οικονομικών βοηθημάτων σε σπουδαστές και 
σπουδάστριες ελληνικής καταγωγής, για σπουδές σε 
προπτυχιακό ή μεταπτυχιακό επίπεδο στην Ελλάδα ή 
στο εξωτερικό οιουδήποτε αντικειμένου των σπουδών 
τους, κατά την κρίση του Διοικητικού Συμβουλίου. 

3. Η περίθαλψη και γενικότερα η οικονομική ενίσχυση 
οικονομικά αδυνάτων ατόμων στον τομέα υγείας. 

4. Η δημιουργία και λειτουργία αλλά και η ενίσχυση 
κάθε προσπάθειας δημιουργίας και επιτυχούς λειτουρ¬ 
γίας σχολών λαϊκής τέχνης και συναφών δράσεων, οικο¬ 
τεχνιών ως και παραγωγικών γεωργικών, κτηνοτροφικών 
κλπ μονάδων στο χώρο της Βόρειας Ελλάδας (Θεσσα¬ 
λία,Ήπειρος, Μακεδονία, Θράκη, Νησιά Βορείου Αιγαίου 
Πελάγους) με σκοπό την παραμονή των κατοίκων στις 
παραπάνω ακριτικές περιοχές. 


5. Η οικονομική ενίσχυση, κατά την αιτιολογημένη κρί¬ 
ση του Διοικητικού Συμβουλίου του Ιδρύματος, κάθε 
πολύτεκνης οικογένειας, η δημιουργία παιδικών σταθ¬ 
μών, γηροκομείων, εκπαιδευτηρίων για άτομα με ειδικές 
ανάγκες, ως και άλλων κοινωφελών φορέων. 

3. Στο τέλος της παραγράφου 3 του άρθρου 3 «Περι¬ 
ουσία -Πόροι» προστίθεται εδάφιο δ) ως εξής: 

δ) Κάθε άλλο νόμιμο έσοδο από οποιαδήποτε δρα¬ 
στηριότητα του ιδρύματος. 

4. Το άρθρο 4 «Διοίκηση» αντικαθίσταται ως εξής: 

Αρθρο 4 
Διοίκηση 

1. Το ίδρυμα διοικείται από επταμελές (7) Διοικητικό 
Συμβούλιο, που αποτελείται από δύο (2) ισόβια και πέντε 
(5) αιρετά μέλη, μεταξύ των οποίων υποχρεωτικά ο εκά- 
στοτε Γ ενικός Διευθυντής Αρχαιοτήτων του Υπουργείου 
Πολιτισμού και ο εκάστοτε Έφορος της Ακροπόλεως 
των Αθηνών ή οι νόμιμοι αναπληρωτές τους. 

2. Τα αιρετά μέλη του Διοικητικού Συμβουλίου χωρί¬ 
ζονται σε δύο (2) ομάδες, στην ομάδα Α', η οποία απο- 
τελείται από τρία (3) μέλη, και στην ομάδα Β', η οποία 
αποτελείται από δύο (2) μέλη. Τα μέλη της Ομάδας Β' 
είναι πάντοτε ο εκάστοτε Γ ενικός Διευθυντής Αρχαιοτή¬ 
των του Υπουργείου Πολιτισμού και ο εκάστοτεΈφορος 
της Ακροπόλεως των Αθηνών. Αναπληρωτές των δύο 
τελευταίων είναι πάντοτε, του μεν πρώτου ο εκάστοτε 
Διευθυντής Αρχαιοτήτων του Υπουργείου Πολιτισμού, 
του δε δευτέρου ο εκάστοτε Διευθυντής του Μουσείου 
Παύλου και Αλεξάνδρας Κανελλοπούλου. 

3. Η θητεία των μελών της ομάδας Α' είναι τετραετής 
(4ετής), η θητεία των μελών της ομάδας Β' είναι των 
μεν ως άνω Δημοσίων Υπαλλήλων (Γενικού Διευθυντού 
Αρχαιοτήτων και Εφόρου της Ακροπόλεως) ίση προς τη 
διάρκεια της θητείας τους στην αντίστοιχη θέση που 
κατέχουν ως άνω στην υπηρεσία τους. 

4. Η θητεία των αιρετών μελών αρχίζει από την ημε¬ 
ρομηνία της κατά το άρθρο 99.παρ. 3 του α.ν. 2039/1939 
εγκριτικής αποφάσεως του Υπουργείου Οικονομίας και 
Οικονομικών και λήγει, με την επιφύλαξη των οριζομέ- 
νων στο εδάφιο Α' της παραγρ. 7 του παρόντος άρθρου, 
με τη λήξη της συνεδριάσεως του πρώτου Διοικητικού 
Συμβουλίου, που συγκαλείται μετά το τέλος του τέταρ¬ 
του από της εκλογής τους ημερολογιακού έτους. 

5. Η διάταξη της παραγρ. 4 του παρόντος άρθρου 4 
εφαρμόζεται κατ’ αναλογία και για τα κατωτέρω οριζό¬ 
μενα μέλη του πρώτου Διοικητικού Συμβουλίου. 

6. Ισόβια μέλη του Διοικητικού Συμβουλίου ορίζονται 
οι Ιδρυτές Παύλος Αγγέλου Κανελλόπουλος και Αλε¬ 
ξάνδρα σύζυγος Παύλου Κανελλοπούλου. 

7. Μέλη του πρώτου Διοικητικού Συμβουλίου ορίζονται: 

Της ομάδας Α' οι: 

α) Αγγελος Κανελλόπουλος του Νέλλου και της Ελέ¬ 
νης, Βιομήχανος, που γεννήθηκε στην Αθήνα, κάτοικος 
Κηφισιάς Αττικής, οδός Γούναρη, αριθμός 2. 

β) Ανδρέας Κανελλόπουλος του Λεωνίδα και της Λέ¬ 
νας, Βιομήχανος, που γεννήθηκε στην Αθήνα, κάτοικος 
Κηφισιάς Αττικής, οδός Γ ούναρη, αριθμός 2. 

γ) Θεόδωρος Παπαλεξόπουλος του Δημητρίου και της 
Δωροθέας, πολιτικός μηχανικός, που γεννήθηκε στην 
Λωζάνη της Ελβετίας, κάτοικος Κηφισιάς Αττικής, οδός 
Γ ούναρη, αριθμός 2. 

Της ομάδας Β' οι: 

α) Ο εκάστοτε Γενικός Διευθυντής Αρχαιοτήτων του 
Υπουργείου Πολιτισμού και 

β) ο εκάστοτε Έφορος της Ακροπόλεως των Αθη¬ 
νών. 

8. Σε κάθε εκλογή για την συμπλήρωση του Διοικητι¬ 
κού Συμβουλίου από την Ομάδα Α', υποψήφιοι είναι μόνο 
οι κατιόντες του μέλους του Διοικητικού Συμβουλίου, 
για την θέση του οποίου γίνεται η εκλογή. Η έννοια της 
διάταξης αυτής είναι όπως, σε κάθε περίπτωση, τα τρία 
μέλη της Ομάδας Α' στο Διοικητικό Συμβούλιο προέρχο¬ 
νται αποκλειστικά από την οικογένεια Κανελλοπούλου 
(κατά τις διακρίσεις της παρ. 7 του παρόντος άρθρου). 
Κατ εξαίρεση και αν η παραπάνω ρύθμιση δεν είναι δυ¬ 
νατή, επιτρέπεται η εκλογή μέλους, που υποδεικνύεται 
από τα λοιπά μέλη της Ομάδας Α'. 

9. Τα μέλη του Διοικητικού Συμβουλίου των οποίων η 
θητεία έχει ήδη ή επίκειται να λήξει είναι απεριορίστως 
επανεκλέξιμα. 

10. Ισόβιος Πρόεδρος του ιδρύματος είναι ο εκ των 
Ιδρυτών του Παύλος Αγγέλου Κανελλόπουλος, ισόβιος 
δε Αντιπρόεδρος η Αλεξάνδρα σύζυγος Παύλου Κα- 
νελλόπουλου. 

11. Σε περίπτωση θανάτου, ή πλήρους και μονίμου δικαι- 
οπρακτικής ανικανότητας της νυν Αντιπροέδρου Αλεξάν¬ 
δρας συζύγου Παύλου Κανελλόπουλου, ανεξαρτήτως αν 
ο θάνατος ή η ανικανότητα αυτή επισυμβούν πριν ή μετά 
το θάνατο ή την ανικανότητα του συζύγου της Παύλου 
Αγγέλου Κανελλόπουλου, τα λοιπά μέλη του Διοικητι¬ 
κού Συμβουλίου εκλέγουν υποχρεωτικά στη θέση της ως 
απλούν μέλος του Διοικητικού Συμβουλίου και ειδικότερα 
ως απλό μέλος της ομάδας Α', έναν από τους κατιόντες 
ενός οιουδήποτε άλλου μέλους της ομάδος Α' ή τη σύζυγο 
ή έναν από τους πλησιέστερους εξ αίματος ή εξ αγχιστεί¬ 
ας συγγενείς ενός οιουδήποτε μέλους της ομάδος Α'. 

12. Μετά το θάνατο ή την πλήρη και μόνιμη ανικα¬ 
νότητα του ενός από τα ισόβια μέλη του Διοικητικού 
Συμβουλίου ο αριθμός των μελών της ομάδος Α' αυ¬ 
ξάνεται από τρία (3) σε τέσσερα (4) μετά δε και τον 
θάνατο του ετέρου των ισοβίων μελών ο μεν αριθμός 
των μελών της ομάδας Α' παραμένει ο αυτός δηλαδή 
τέσσερα (4) ο δε αριθμός της ομάδας Β' αυξάνεται από 
δύο (2) σε τρία (3), στη θέση δε αυτού του τρίτου μέλους 
της ομάδας Β' εκλέγεται υποχρεωτικά η Θέκλα χήρα 
Κωνσταντίνου Μαρινίδη το γένος Δημητρίου Λόντου ή 
ένας από τους κατ’ ευθείαν κατιόντες της εφόσον είναι 
Έλλην υπήκοος και έχει ως μόνιμο τόπο κατοικίας του 
την Ελλάδα, άλλως η θέση πληρούται από άλλα μέλη 
της οικογένειας Κανελλοπούλου. 

13. Σε περίπτωση θανάτου, δικαιοπρακτικής ανικα¬ 
νότητας, παραιτήσεως ή εκπτώσεως για οποιαδήποτε 
αιτία μέλους της ομάδας Α' καθώς επίσης και στην 
περίπτωση μη επανεκλογής μέλους της ομάδας Α', στην 
θέση του στο Διοικητικό Συμβούλιο εκλέγεται υποχρε¬ 
ωτικά από τα λοιπά μέλη του Διοικητικού Συμβουλίου, 
ένας από τους κατιόντες του, στην περίπτωση δε που 
δεν υπάρχουν κατιόντες του, ή οι υπάρχοντες δεν είναι 
δικαιοπρακτικώς ικανοί, η σύζυγός του, ή ένας από τους 
πλησιέστερους εξ αίματος ή εξ αγχιστείας συγγενείς 
του. 

14. Σε περίπτωση που κενούται η θέση αιρετούς μέ¬ 
λους του Διοικητικού Συμβουλίου λόγω θανάτου, ανι¬ 
κανότητας, αποποιήσεως, παραιτήσεως, εκπτώσεως, ή 


για οιουδήποτε άλλη αιτία και με την επιφύλαξη της 
διατάξεως της παραγρ. 8 του παρόντος άρθρου τα 
απομένοντα μέλη εκλέγουν τον αντικαταστάτη του, για 
τον υπόλοιπο χρόνο της θητείας του, εντός τριών μηνών 
από της κενώσεως της θέσεως. 

15. Με την επιφύλαξη των οριζομένων στις παραγρ. 10 
και 11 ανωτέρω το Διοικητικό Συμβούλιο εκλέγει μεταξύ 
των μελών της ομάδος Α', μέσα στο πρώτο τρίμηνο 
κάθε τέταρτου έτους, τον Πρόεδρο και Αντιπρόεδρό 
του για θητεία τεσσάρων ετών, που κάθε φορά μπορεί 
να ανανεώνεται απεριορίστως. Επίσης, το Διοικητικό 
Συμβούλιο εκλέγει μεταξύ των μελών του μέσα σε αυτό 
το τρίμηνο κάθε τέταρτου έτους το Γ ενικό Γ ραμματέα 
και τον Ταμία για τετραετή κάθε φορά θητεία, που 
επίσης είναι ανανεώσιμη απεριορίστως. 

16. Τον Πρόεδρο απάντα ή κωλυόμενο αναπληροί ο 
Αντιπρόεδρος και σε περίπτωση απουσίας ή κωλύμα¬ 
τος τούτου άλλο μέλος του Διοικητικού Συμβουλίου 
οριζόμενο από αυτό. 

17. Το Διοικητικό Συμβούλιο συνεδριάζει τακτικώς ανά 
τρίμηνο εκτάκτως δε κάθε φορά που συγκαλείται από 
τον Πρόεδρο ή μετά από αίτηση τριών τουλάχιστον 
από τα μέλη του, πάντοτε δε μετά από πρόσκληση, 
που γνωστοποιείται σε όλα τα μέλη, πέντε (5) του¬ 
λάχιστον εργάσιμες μέρες πριν από την ημερομηνία 
της συνεδρίασης. Η προηγούμενη αυτή πρόσκληση δεν 
απαιτείται εφ’ όσον στη συνεδρίαση παρίστανται ή αντι¬ 
προσωπεύονται νόμιμα όλα τα μέλη του Διοικητικού 
Συμβουλίου. 

18. Το Διοικητικό Συμβούλιο βρίσκεται σε απαρτία και 
συνεδριάζει εγκύρως όταν παρίστανται ή αντιπροσω¬ 
πεύονται στη συνεδρίαση πέντε (5) τουλάχιστον μέλη 
και εφ’ όσον τρία (3) είναι αυτοπροσώπως παρόντα. 
Μεταξύ των παρόντων πρέπει υποχρεωτικά να είναι ο 
Πρόεδρος ή ο νόμιμος αναπληρωτής του. Μέλος που 
κωλύεται μπορεί να αντιπροσωπευθεί μόνον από άλλο 
μέλος με έγγραφη εξουσιοδότηση. Κάθε μέλος έχει 
δικαίωμα να αντιπροσωπεύει ένα μόνο απάντα ή κω¬ 
λυόμενο σύμβουλο. 

19. Οι αποφάσεις του Διοικητικού Συμβουλίου λαμ- 
βάνονται με πλειοψηφία των μελών που είναι παρόντα 
ή αντιπροσωπεύονται στη συνεδρίαση. Σε περίπτωση 
ισοψηφίας υπερισχύει η άποψη του Προέδρου ή κατά 
περίπτωση του νομίμου αναπληρωτού του. 

20. Η ιδιότητα του μέλους του Διοικητικού Συμβουλίου 
είναι τιμητική, τα δε μέλη δεν δικαιούνται αμοιβής για 
τη συμμετοχή τους στις συνεδριάσεις του Διοικητικού 
Συμβουλίου. 

21. Σε κάθε συνεδρίαση του Διοικητικού Συμβουλίου 
τηρούνται πρακτικά που καταχωρίζονται σε ειδικό βι¬ 
βλίο και υπογράφονται από όλα τα μέλη που μετέχουν 
στην συνεδρίαση. Στα πρακτικά καταχωρίζεται και η 
γνώμη της μειοψηφίας. 

22. Το Διοικητικό Συμβούλιο μπορεί να παρέχει γενικές 
ή ειδικές εξουσιοδοτήσεις εκπροσωπήσεως του ιδρύμα¬ 
τος ή ακόμη και να αναθέτει την άσκηση ορισμένων από 
τις κατά το επόμενο άρθρο αρμοδιοτήτων του σε ένα ή 
περισσότερα από τα μέλη του ή και σε τρίτο ή τρίτους 
μη μέλη του Διοικητικού Συμβουλίου. Οι προβλεπόμενες 
στην παρούσα παραγρ. εξουσιοδοτήσεις και αναθέσεις 
είναι ελευθέρως ανακλητές ανά πάντα χρόνο. 

5. Το άρθρο 9 «Οικονομική Διαχείριση» αντικαθίσταται 
ως εξής: 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. Κατ’ εξαί¬ 
ρεση, η πρώτη διαχειριστική περίοδος αρχίζει από την 
ημέρα δημοσιεύσεως στην Εφημερίδα της Κυβερνή- 
σεως του σχετικού π. δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων - εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
δ/τος (Φ.Ε.Κ. 552/Α/22.12.1939). 

3. Από τα κάθε είδους έσοδα του ιδρύματος και μετά 
την αφαίρεση όλων των εξόδων, παρακρατείται πο¬ 
σοστό τριάντα επί τις εκατό (30%) τουλάχιστον που 
επενδύεται σε χρεώγραφα, ακίνητα ή οποιοδήποτε 
άλλο περιουσιακό στοιχείο που κατά την κρίση του 
Διοικητικού Συμβουλίου θα επαυξήσει την περιουσία 
του ιδρύματος προς εξυπηρέτηση των σκοπών του, το 
υπόλοιπο δε των εσόδων διατίθεται για ικανοποίηση 
των σκοπών του. 

4. Τα μετρητά και τα χρεόγραφα του ιδρύματος κατα¬ 
τίθενται υποχρεωτικά σε Τράπεζες που προβλέπονται 
από το άρθρο 73 του α.ν. 2039/1939. Οι μετοχές, που 
κατέχει το Ίδρυμα, μπορούν να εκποιηθούν μόνο μετά 
από αιτιολογημένη απόφαση του Διοικητικού Συμβου¬ 
λίου και μόνο ομόφωνα. Κατ’ εξαίρεση, επιτρέπεται η 
εκποίηση των μετοχών της εταιρείας ΤΣΙΜΕΝΤΑ ΤΙΤΑΝ 
Α.Ε. μόνο στη περίπτωση μεταβολής του σημερινού ιδι¬ 
οκτησιακού καθεστώτος της ανώνυμης εταιρείας και 
στην αποχώρηση της οικογένειας Κανελλοπούλου από 
την διοίκηση της εταιρείας. 

5. Σε κάθε περίπτωση αυξήσεως του μετοχικού κεφα¬ 
λαίου της ανωνύμου εταιρείας με την επωνυμία «ΤΣΙ¬ 
ΜΕΝΤΑ ΤΙΤΑΝ Α.Ε.» το ίδρυμα, εφ’ όσον εξακολουθεί 
να είναι μέτοχος της εταιρείας αυτής, υποχρεούται 
να ασκήσει το παρεχόμενο σε αυτό από το Νόμο ως 
παλαιό μέτοχο δικαίωμα προτιμήσεως στην κάλυψη 
αυτής της ασκήσεως με όλες τις ανήκουσες σε αυτό 
μετοχές της εν λόγω εταιρείας, προς το σκοπό δε 
αυτό το Διοικητικό Συμβούλιο δικαιούται να προβαί¬ 
νει στην εκποίηση μετοχών άλλων φορέων πλην της 
εταιρείας ΤΙΤΑΝ Α.Ε., σε τρόπο ώστε με το προϊόν 
της εκποιήσεως αυτής να δύναται να μετέχει στις εν 
λόγω αυξήσεις. 

6. Το άρθρο 12 «Διάλυση του ιδρύματος- Τύχη περι¬ 
ουσίας αυτού» αντικαθίσταται ως εξής : 

Άρθρο 12 

Διάλυση του ιδρύματος- Τύχη περιουσίας αυτού 

1. Το ίδρυμα διαλύεται όταν και όπως ο νόμος ορί¬ 
ζει. 

2. Σε περίπτωση διαλύσεως του ιδρύματος κατ’ επι¬ 
ταγή του νόμου η περιουσία του περιέρχεται μόνο 
στην Εκκλησία της Ελλάδος. Ο όρος αυτός δεν επιτρέ¬ 
πεται να τροποποιηθεί στο μέλλον από οποιαδήπο¬ 
τε σύγκληση ή σύνθεση του Διοικητικού Συμβουλίου. 


Σε κάθε περίπτωση η αποκτώσα την περιουσία του 
ιδρύματος Εκκλησία της Ελλάδος υποχρεούται να 
διατηρεί σε εμφανή και περίοπτη πάντα θέση των 
γραφείων ή και εγκαταστάσεών του επιγραφή, ότι 
η περιελθούσα σε αυτήν περιουσία αποτελεί δωρεά 
του «ΙΔΡΥΜΑΤΟΣ ΠΑΥΛΟΥ ΚΑΙ ΑΛΕΞΑΝΔΡΑΣ ΚΑΝΕΛ- 
ΛΟΠΟΥΛΟΥ». 

Στους Υπουργούς Εθνικής Παιδείας και Θρησκευμά¬ 
των και Πολιτισμού και τους Υφυπουργούς Οικονομίας 
και Οικονομικών και Υγείας και Κοινωνικής Αλληλεγγύης, 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα 23 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ ΠΟΛΙΤΙΣΜΟΥ 

Γ. ΚΩΝΣΤΑΝΤΟΠΟΥΛΟΣ Γ. ΒΟΥΛΓΑΡΑΚΗΣ 
-♦- 

( 2 ) 

Τροποποίηση διατάξεων του οργανισμού του κοινωφε¬ 
λούς ιδρύματος με την επωνυμία «ΚΑΛΟΓΕΡΟΠΟΥ- 
ΛΕΙΟ ΙΔΡΥΜΑ - ΜΟΥΣΕΙΟ ΣΑΚΕΛΛΑΡΙΟΥ» που κυρώ¬ 
θηκε με το από 18.11.1998 Προεδρικό διάταγμα (ΦΕΚ 
1247/11.12.1998 τ. Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 3086/26.9.1997 πράξη της συμβολαι¬ 
ογράφου Αθηνών Στυλιανής Πέππα συζ. Αθανασίου 
Μουστάκα, με την οποία ο Νικόλαος Καλογερόπουλος 
σύστησε κοινωφελές ίδρυμα με την επωνυμία «ΚΑΛΟ- 
ΓΕΡΟΠΟΥΛΕΙΟ ΙΔΡΥΜΑ - ΜΟΥΣΕΙΟ ΣΑΚΕΛΛΑΡΙΟΥ». 

2. Τις διατάξεις του από 18.11.1998 π.δ. (ΦΕΚ 1247/11.12.1998 
τ. Β') «περί εγκρίσεως συστάσεως κοινωφελούς ιδρύ¬ 
ματος με την επωνυμία «ΚΑΛΟΓΕΡΟΠΟΥΛΕΙΟ ΙΔΡΥΜΑ- 
ΜΟΥΣΕΙΟ ΣΑΚΕΛΛΑΡΙΟΥ» και κυρώσεως του οργανισμού 
αυτού. 

3. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού νόμου του 
Αστικού Κώδικα και γ) 108 και 110 του Αστικού Κώδικα. 

4. Την υπ’ αριθμ. 1817/11.7.2005 πράξη του συμβολαιο¬ 
γράφου Αθηνών Παναγιώτη-Οράτιου Πέτρου Κούτα, με 
την οποία τροποποιούνται διατάξεις του οργανισμού 
του κοινωφελούς ιδρύματος με την επωνυμία «ΚΑΛΟ- 
ΓΕΡΟΠΟΥΛΕΙΟ ΙΔΡΥΜΑ-ΜΟΥΣΕΙΟ ΣΑΚΕΛΛΑΡΙΟΥ» 

5. Την από 31.3.2005 γνωμοδότηση του Συμβουλίου 
Εθνικών Κληροδοτημάτων. 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
τ.Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, όπως τροποποιήθηκε 
με την υπ’ αριθμ. 5733/ΔΙΟΕ/179/9.2.2006 όμοια (ΦΕΚ 
204Β') με την οποία καθορίσθηκαν αρμοδιότητες των 
Υφυπουργών Οικονομίας και Οικονομικών. Με πρόταση 

των Υπουργών Εθνικής Παιδείας και Θρησκευμάτων και 
Πολιτισμού καθώς και του Υφυπουργού Οικονομίας και 
Οικονομικών, αποφασίζουμε: 

Αρθρο μόνο 

Εγκρίνουμε την τροποποίηση του οργανισμού του 
ιδρύματος ως εξής: 

1. Η επωνυμία του ιδρύματος ορίζεται ως «ΚΑΛΟΓΕΡΟ- 
ΠΟΥΛΕΙΟΝ ΙΔΡΥΜΑ» και για τις σχέσεις με το εξωτερικό 
ΡΟΝϋΑΤΙΟΝ ΚΑΕΟΥ. 

2. Στο άρθρο 1, εδ 1 διαγράφεται η φράση «ΜΟΥ- 
ΣΕΙΟΝ ΣΑΚΕΛΛΑΡΙΟΥ» και προστίθεται η φράση 
«ΡΟΝϋΑΤΙΟΝ ΚΑΕΟΥ», ενώ στο εδ. 3 προστίθεται η 
φράση «φέρει δε εις το μέσον αυτής παράστασιν του 
Πήγασου». 

3. Στο άρθρο 2 διαγράφεται το εδάφιο 1 και το εδά¬ 
φιο 2 αναγράφεται ως εδάφιο 1, στην παράγραφο 
(δ) διαγράφεται η φράση «καθώς και του έργου των 
εκτεθειμένων στο Μουσείο καλλιτεχνών», ενώ η παρά¬ 
γραφος (στ) αντικαθίσταται ως εξής: «Η απονομή ανά 
τριετία ή τετραετία μέσω της Ακαδημίας Αθηνών και 
κατά σύστασιν αυτής, διεθνούς βραβείου κατά ποσόν 
οριζόμενο εκάστοτε υπό του Δ.Σ του ιδρύματος, εις 
συγγραφείς ή ερευνητάς της Φυσικής ή/και Μικροφυ- 
σικής επιστήμης δί εργασίας που αποδεικνύουν ή ανα¬ 
θεωρούν φιλοσοφικός θεωρίας που αφορούν εις την 
Γνωσιολογίαν. Η Ακαδημία Αθηνών, κατόπιν αιτήσεως 
του ΔΣ του ιδρύματος, γνωστοποιεί την προκήρυξιν 
του βραβείου διεθνώς υπό την επωνυμίαν «Βραβείον 
ΚΑΕΟΥ». 

4. Στο άρθρο 3 η παράγραφος αντικαθίσταται ως 
εξής: «Περιουσίαν του ιδρύματος αποτελούν (α) ακί¬ 
νητο επί της οδού Αράτου 74, Κόρινθος και ακίνητον 
επί της οδού Σίνα 101, αμφότερα αντικειμενικής αξίας 
308.143 € (β) Οιαδήποτε άλλη ακίνητη και κινητή περι¬ 
ουσία στην Ελλάδα ή στην αλλοδαπή που ανήκει στον 
ιδρυτή κατά το θάνατο του περιέρχεται στο ίδρυμα». 
Στο εδάφιο 2 προστίθεται η παράγραφος (δ) ως εξής: 
«οποιαδήποτε απόφαση σχετικά με την υλοποίηση των 
σκοπών του ιδρύματος λαμβανομένη από το Δ.Σ. θα 
ικανοποιείται οικονομικούς δια χρηματικών παροχών 
του ιδρυτού. 

5. Στο άρθρο 12 η παράγραφος 2 τροποποιείται ως 
εξής: «Σε περίπτωση διάλυσης του ιδρύματος για οποι- 
ονδήποτε λόγο, η περιουσία του και ο σκοπός περιέρ¬ 
χονται στην Ακαδημία Αθηνών». 

Στους Υπουργούς Εθνικής Παιδείας και θρησκευμά¬ 
των και Πολιτισμού καθώς και στον Υφυπουργό Οικονο¬ 
μίας και Οικονομικών αναθέτουμε την δημοσίευση και 
εκτέλεση του παρόντος Προεδρικού Διατάγματος. 

Αθήνα 23 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 


ΑΠΟΦΑΣΕΙ Σ 

Αριθμ. 101582/5143 (3) 

Έγκριση πραγματοποίησης ειδικών εκπαιδευτικών σεμι¬ 
ναρίων Δασικών υπαλλήλων που συμμετέχουν στις 
επεμβάσεις πρόληψης Δασικών Πυρκαγιών στα πλαί¬ 
σια του Εθνικού Προγράμματος ΡΡ 0304 ΕΙ_01 του 
επονομαζόμενου «Εμφαση στα Δάση - ΕΕ 2003 - 
2004» (Καν 2152/2003). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Του π.δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπ. 
Εσωτερικών, Δημ. Διοίκησης & Αποκέντρωσης και κα¬ 
θορισμός αρμοδιοτήτων του (ΦΕΚ 201 Α). 

3. Του π.δ. 49/1998 «Οργανισμός του Υπ. Εσωτερικών» 
(ΦΕΚ 18) όπως συμπληρώθηκε και τροποποιήθηκε με¬ 
ταγενέστερα. 

4. Του π.δ. 121/10.3.2004 «Διορισμός Υπουργών & Υφυ¬ 
πουργών (ΦΕΚ 84 Α'). 

5. Την υπ’ αριθμ. 133/2.1.1996 απόφαση του Πρωθυ¬ 
πουργού «Μετατροπή δύο (2) θέσεων Αναπληρωτών 
σε θέσεις Υφυπουργών Εσωτερικών, Δημ. Διοίκησης & 
Αποκέντρωσης» (ΦΕΚ 52Β/96). 

6. Τις διατάξεις του π.δ. 402/88 (ΦΕΚ 187Α/88) «Οργα¬ 
νισμός Υπουργείου Γεωργίας». 

7. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο 1 του π.δ. 63/2005 (ΦΕΚ 98Α). 

8. Την υπ’ αριθμ. ΟΟΜ (2004) 4901/15.12.2004 απόφαση 
της Επιτροπής σχετικής με τη χορήγηση χρηματοδοτι¬ 
κής ενίσχυσης για την εφαρμογή του Εθνικού Προγράμ¬ 
ματος της Ελλάδας με αριθμό ΡΡ 0304 ΕΙ_01 του επονο¬ 
μαζόμενου «Εμφαση στα Δάση - ΕΕ 2003 - 2004». 

9. Την υπ’ αριθμ. 07030101/2005/408688/ΡΡ/Β3 Σύμβαση 
του «ΡΟΒΕ3Τ ΡΟΟΨδ» 2003/2004, που υπογράφηκε μετα¬ 
ξύ της Ευρωπαϊκής Ένωσης και της Γ ενικής Δ/νσης Ανά¬ 
πτυξης & Προστασίας Δασών & Φυσικού Περιβάλλοντος 
του Υπουργείου Αγροτικής Ανάπτυξης και Τροφίμων. 

10. Την υπ’ αριθμ. 85324/422/27.1.2006 απόφαση του 
Υπουργού Αγροτικής Ανάπτυξης και Τροφίμων «Καθορι¬ 
σμός διαδικασίας εφαρμογής - υλοποίησης των μέτρων 
του Εθνικού Προγράμματος ΡΡ 0304 ΕΕ01 του επονο¬ 
μαζόμενου «Έμφαση στα Δάση - ΕΕ 2003 - 2004» στα 
πλαίσια του Καν. 2152/2003 «Έμφαση στα Δάση» καθώς 
και διαδικασίας καταβολής χρηματοδότησης». 

11. Την υπ’ αριθμ. 2/4238/0022/2001 (ΦΕΚ 1187 Β/12.9.2001) 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών με την 
οποία αναπροσαρμόζεται η ωριαία αποζημίωση του 
διδακτικού προσωπικού του Ε.Κ.Δ.Δ., Υπουργείων κλπ. 

12. Το γεγονός ότι από τις διατάξεις της απόφασης 
αυτής προκαλείται δαπάνη 322.624€ σε βάρος του Π.Δ.Ε. 
(ΣΑΕ 084/3, Κωδικός Έργου 2005 ΣΕ 08430003). 




22554 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας και άλλες διατάξεις» (ΦΕΚ 
107/Α/30.5.1997). 

14. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

15. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

16. Την υπ’ αριθμ. 37950/ΔΙΟΕ 1264 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υπουργών 
Οικονομίας και Οικονομικών» (ΦΕΚ 1432/Β/14.10.2005), 
αποφασίζουμε: 

- Εγκρίνουμε την πραγματοποίηση Προγραμμάτων ει¬ 
δικής κατάρτισης δασικών υπαλλήλων που εμπλέκονται 
στον προληπτικό προγραμματισμό, την εφαρμογή του 
και την παρακολούθηση των δασικών πυρκαγιών. 

- Σκοπός των προγραμμάτων αυτών είναι η βελτίωση 
της γνώσης και της αποτελεσματικότητας των δασικών 
υπαλλήλων που εμπλέκονται στην πρόληψη των δασι¬ 
κών πυρκαγιών. 

- Τα θέματα που θα αναλυθούν στα εν λόγω προ¬ 
γράμματα είναι 

1. Αρχές διαχείρισης και μέτρα μείωσης των κινδύνων 
των δασικών πυρκαγιών. 

2. Νέες Τεχνολογίες και εφαρμογές για τη μείωση 
των κινδύνων από τις δασικές πυρκαγιές. 

3. Νέο θεσμικό πλαίσιο των προγραμμάτων πρόληψης 
δασικών πυρκαγιών. 

4. Καταγραφή - συλλογή των στατιστικών στοιχείων. 

5. Χρήση των ειδικών εφαρμογών και των νέων τεχνο¬ 
λογιών στον έλεγχο και την πρόληψη των δασικών πυρ¬ 
καγιών (χρήση ΘΡ3, πρόγραμμα επικοινωνίας και δίκτυα 
ανταλλαγής πληροφοριών δασικών πυρκαγιών). 

- Η ειδική εκπαίδευση των δασικών υπαλλήλων θα 
πραγματοποιηθεί σε 10 εκπαιδευτικές σειρές των 30 
ωρών σε Καβάλα, Θεσ/νίκη (2), Ιωάννινα, Λάρισα, Λαμία, 
Πάτρα, Σπάρτη, Αθήνα (2). 

- Ο αριθμός τιον υπαλλήλων που θα λάβουν μέρος 
στα προγράμματα ειδικής κατάρτισης ανέρχεται σε 
330 άτομα περίπου (2 άτομα από κάθε Περιφερειακή 
Δασική Μονάδα). 

- Η δαπάνη που θα απαιτηθεί για την υλοποίηση των ανω¬ 
τέρω εκπαιδεύσεων και η οποία περιλαμβάνει αμοιβή εκπαι¬ 
δευτών, έξοδα διαμονής και διατροφής εκπαιδευομένων και 
εκπαιδευτών, λειτουργικά έξοδα, εξοπλισμό, συγγραφή και 
παραγωγή εντύπων, διάφορες εκτυπώσεις κ,λπ., ανέρχεται 
στο ποσό των 322.624 €, θα βαρύνει δε τις πιστώσεις του 
Π.Δ.Ε. του Υπουργείου Αγροτικής Ανάπτυξης και Τροφίμων 
(ΣΑΕ 084/3, ΚωδικόςΈργου 2005 ΣΕ 08430003). 

- Για την έγκριση των επί μέρους αναλυτικών προγραμ¬ 
μάτων και των απαραίτητων προμηθειών εξουσιοδοτεί¬ 
ται ο Υπουργός Αγροτικής Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

| ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 


Αριθμ. 116616 (4) 

Αντικατάσταση αναπληρωματικών μελών του Ανωτά- 
του Ειδικού Δικαστηρίου για το χρονικό διάστημα 
μέχρι 31.12.2007. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 100 του Συντάγμα¬ 
τος και β)των παραγράφων 2 και 5 του άρθρου 2 του 
ν.345/1976 όπως η παράγραφος 2 του άρθρου αυτού 
αντικαταστάθηκε από το άρθρο 37 του ν. 2172/1993 (ΦΕΚ 
207 Α'). 

2. Το υπ’ αριθμ. 234/2006 πρακτικό συνεδριάσεως 
της Ολομέλειας του Συμβουλίου της Επικράτειας που 
αφορά την συμπληρωματική κλήρωση για την αντικα¬ 
τάσταση: 

α)του τρίτου αναπληρωματικού μέλους της εκ των 
Αρεοπαγιτών και 

β) του δεύτερου αναπληρωματικού μέλους της εκ 
των καθηγητών των νομικών μαθημάτων των Νομικών 
Σχολών των Πανεπιστημίων Αθηνών, Θεσσαλονίκης και 
Θράκης συνθέσεως του Ανωτάτου Ειδικού Δικαστηρίου 
για το χρονικό διάστημα μέχρι 31.12.2007, αποφασίζου¬ 
με: 

Ορίζουμε: α)Τον Αρεοπαγίτη Δημήτριο Κανελλόπουλο 
ως τρίτο αναπληρωματικό μέλος της εκ των Αρεοπα¬ 
γιτών συνθέσεως του Ανωτάτου Ειδικού Δικαστηρίου, 
σε αντικατάσταση του Αρεοπαγίτη Κωνσταντίνου Βαρ- 
δαβάκη ο οποίος απεχώρησε από την υπηρεσία στις 
30.6.2006, για το υπόλοιπο χρονικό διάστημα ήτοι μέχρι 
31.12.2007. 

β) Τον καθηγητή της Νομικής Σχολής του Αριστοτελεί- 
ου Πανεπιστημίου Θεσσαλονίκης Νικόλαο Μπιτζιλέκη ως 
δεύτερο αναπληρωματικό μέλος της εκ των καθηγητών 
των νομικών μαθημάτων των Νομικών Σχολών Αθηνών, 
Θεσσαλονίκης και Θράκης συνθέσεως, σε αντικατάστα¬ 
ση του καθηγητή Στέργιου Αλεξιάδη ο οποίος αποχώ¬ 
ρησε από την υπηρεσία στις 31.8.2006, για το υπόλοιπο 
χρονικό διάστημα, ήτοι μέχρι 31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 101817/7899 (5) 

Τροποποίηση της συστατικής πράξης της Δ.Ε.Υ.Α. 

Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. -Τις διατάξεις του άρθρου 1 παρ.3 και άρθρου 2 του 
ν. 1069/1980, όπως τροποποιήθηκε με το άρθρο 8 παρ. 
5 και 6 ν. 2839/2000, άρθρο 57 παρ. 7 ν. 2218/1994/ΦΕΚ 
Α90 και άρθρο 33 παρ. 1 ν. 3274/2004-ΦΕΚ Α 195. 

2. -Τις διατάξεις του άρθρου 1 του ν. 2647/1998 «Με¬ 
ταβίβαση αρμοδιοτήτων στις Περιφέρειες και την Αυ¬ 
τοδιοίκηση και άλλες διατάξεις». 

3. - Τις διατάξεις του ν. 2539/1997. 

4. - Τις διατάξεις του άρθρου 277 του π.δ/τος 410/1995. 

5. - Τα π. δ/γματα 294/1982 και 508/1985 που αφορούν 
την αρχική συστατική πράξη της Δ.Ε.Υ.Α. Φλώρινας κα¬ 
θώς και την μετέπειτα τροποποίησή της. 

6. - Την υπ’ αριθμ. 449/1999 γνωμοδότηση του Νομικού 
Συμβουλίου του Κράτους, Γ' Τμήματος. 

7. - Την υπ’ αριθμ. 25327/28/31.8.1999 εγκύκλιο του 
Υπουργείου Εσωτερικών, Δημ. Δ/σης και Αποκ/σης. 

8. -Το υπ’ αριθμ. 37501/23.12.1999 έγγραφο του Υπουρ¬ 
γείου Εσωτερικών, Δημ. Δ/σης και Αποκ/σης. 

8. - Την υπ’ αριθμ. 5134/17.7.2000 απόφαση του Γενικού 
Γραμματέα Περιφέρειας Δυτικής Μακεδονίας (ΦΕΚ 955/ 
τ.Β731.7.2000) που αφορά την τροποποίηση της συστα¬ 
τικής πράξης της Δ.Ε.Υ.Α. Φλώρινας. 

9. - Την υπ’ αριθμ. 40/2006 απόφαση του Διοικητικού 
Συμβουλίου της Δ.Ε.Υ.Α. Φλώρινας και την υπ’ αριθμ. 
273/2006 απόφαση του Δημοτικού Συμβουλίου Φλώρι¬ 
νας, με την οποία εγκρίνεται η τροποποίηση της συ¬ 
στατικής πράξης της Δ.Ε.Υ.Α Φλώρινας. 

10. - Το από 7/2006 επιχειρηματικό σχέδιο της Δ.Ε.Υ.Α. 
Φλώρινας, αποφασίζουμε: 

Εγκρίνουμε την υπ’ αριθμ. 273/2006 απόφαση του Δη¬ 
μοτικού Συμβουλίου Φλώρινας, που αναφέρεται στην, 
ως ακολούθως, τροποποίηση της συστατικής πράξης 
της Δ.Ε.Υ.Α. Φλώρινας: 

1) Στη διεύρυνση του αντικειμένου της σε ό,τι αφορά 
την μελέτη, κατασκευή, συντήρηση, εκμετάλλευση, δι¬ 
οίκηση και λειτουργία του δικτύου Τηλεθέρμανσης για 
την περιοχή αρμοδιότητας το Δήμου Φλώρινας. 

2) Στην Περιουσία της Επιχείρησης ανήκουν τα έργα 
Τηλεθέρμανσης που έχουν εκτελεσθεί ή που θα εκτε- 
λεσθούν βάσει των μελετών που έχουν εγκριθεί ή θα 
εγκριθούν και όλα ανεξαρτήτως των υπαρχόντων δίκτυα 
και υπάρχουσες εγκαταστάσεις της Τηλεθέρμανσης. 

3) Τρόπος εκμετάλλευσης των έργων και Υπηρεσιών. 
Η επιχείρηση (Δ.Ε.Υ.Α.Φ) είναι αρμόδια για τη μελέτη, 
κατασκευή, συντήρηση, εκμετάλλευση, διοίκηση και λει¬ 
τουργία του δικτύου Τηλεθέρμανσης σύμφωνα με τις 
διατάξεις του ν. 1069/1980 όπως τροποποιείται και ισχύει 
και τους κανονισμούς οι οποίοι θα εγκριθούν από το 
Διοικητικό Συμβούλιο της Επιχείρησης. 

4) Έσοδα της Επιχείρησης. 

α) η χρέωση σύνδεσης με το δίκτυο τηλεθέρμανσης, 
β) τα εισπραττόμενα ποσά για τη δαπάνη της μετα¬ 
τόπισης αγωγών και συνδέσεων τηλεθέρμανσης, εναλ- 
λακτών ή άλλων συναφών εργασιών, 
γ) η αξία των καταναλισκόμενων θερμικών μονάδων, 
δ) οι συνεισφορές τρίτων για εκτέλεση έργων τηλε¬ 
θέρμανσης κατά προτεραιότητα, 
ε) τα εισπραττόμενα ποσά για οποιαδήποτε απαραί¬ 
τητη δαπάνη σχετική με τις προσφερόμενες υπηρεσίες 
από το αντικείμενο της Επιχείρησης, 
στ) οι πρόσοδοι από την περιουσία ή το τίμημα από 
την εκποίηση αυτής, 

ζ) δάνεια, κληρονομιές, δωρεές και λοιπές Επιχορη¬ 
γήσεις, 

η) έσοδα από κάθε άλλη νόμιμη πρόσοδο. 

Κατά τα λοιπά ισχύει η υπ’ αριθμ. 5134/17.7.2000 από¬ 
φασή μας. 

Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Φλώρινας και της 
Δ.Ε.Υ.Α. Φλώρινας, το ύψος της οποίας δεν μπορεί να 
υπολογιστεί επακριβώς. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 11 Οκτωβρίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

- ♦ - 

(6) 

Υπαγωγή επένδυσης της εταιρείας «ΚΑΜΕΛΟΤ ΑΝΩ¬ 
ΝΥΜΗ ΞΕΝΟΔΟΧΕΙΑΚΗ -ΤΟΥΡΙΣΤΙΚΗ ΚΑΙ ΕΜΠΟΡΙΚΗ 
ΕΤΑΙΡΕΙΑ» στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Με την υπ’ αριθμ. ΙΕ /13070/Π/11/4/00065/Ε/Ν.3299/ 
2004/30.10.2006 απόφαση του Γενικού Γραμματέα Πε¬ 
ριφέρειας Ιόνιων Νησιών, εγκρίνεται η υπαγωγή στις 
διατάξεις του ν. 3299/2004 της επιχείρησης «ΚΑΜΕΛΟΤ 
ΑΝΩΝΥΜΗ ΞΕΝΟΔΟΧΕΙΑΚΗ - ΤΟΥΡΙΣΤΙΚΗ ΚΑΙ ΕΜΠΟ¬ 
ΡΙΚΗ ΕΤΑΙΡΕΙΑ», για την ενίσχυση επενδυτικού σχεδίου 
της με το κίνητρο της επιχορήγησης, που αφορά : 

α) Εκσυγχρονισμό ολοκληρωμένης μορφής και β) Εκ¬ 
συγχρονισμό με τη δημιουργία συμπληρωματικών εγκατα¬ 
στάσεων, της ξενοδοχειακής μονάδας «ΤΣΑΜΗΣ ΖΑΝΤΕ», 
4* (αστέρων), πρώην Α' τάξης, η οποία βρίσκεται στο 
Δ.Δ. Κυψέλης του Δήμου Αρκαδίων, του Νομού Ζακύνθου, 
δυναμικότητος 61 δωματίων -116 κλινών, (επιχορηγούμενη 
δυναμικότητα 31 δωμάτια - 59 κλίνες), συνολικής δαπά¬ 
νης ενός εκατομμυρίου διακοσίων τεσσάρων χιλιάδων 
(1.204.000 €) ευρώ και επιχορήγησης εξακοσίων δύο χιλι¬ 
άδων ευρώ ( 602.000 €), η οποία αναλύεται ως εξής: 

α) Εκσυγχρονισμός ολοκληρωμένης μορφής , συνολι¬ 
κής δαπάνης επτακοσίων δέκα χιλιάδων ογδόντα πέντε 
ευρώ και είκοσι οκτώ λεπτών (710.085,286), με ποσοστό 
επιχορήγησης 50%, δηλαδή ποσό επιχορήγησης ύψους 
τριακοσίων πενήντα πέντε χιλιάδων σαράντα δύο ευρώ 
και εξήντα τεσσάρων λεπτών ( 355.042,64 € ). 

β) Εκσυγχρονισμός με τη δημιουργία συμληρωματικών 
εγκαταστάσεων , συνολικής δαπάνης τετρακοσίων ενε¬ 
νήντα τριών χιλιάδων εννιακοσίων δέκα τεσσάρων ευρώ 
και εβδομήντα δύο λεπτών (493.914,72 €), με ποσοστό 
επιχορήγησης 50%, δηλαδή ποσό επιχορήγησης ύψους 
διακοσίων σαράντα έξι χιλιάδων εννιακοσίων πενήντα 
επτά ευρώ και τριάντα έξι λεπτών (246.957,36 €). 

Με την επένδυση θα δημιουργηθούν δύο (2) νέες θέ¬ 
σεις εργασίας (Ε.Μ.Ε. 1). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 75η/11.10.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 

ΕΥΓΕΝΙΟΣ ΣΑΜΟΪΛΗΣ 

- ♦ - 

(7) 

Υπαγωγή επένδυσης της εταιρείας «ΕΥΑΓΓΕΛΙΑ ΚΑΙ 
ΣΠΥΡΟΣ ΓΑΛΙΑΤΣΑΤΟΣ ΞΕΝΟΔΟΧΕΙΑΚΕΣ ΚΑΙ ΤΟΥ¬ 
ΡΙΣΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ» στις 
διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Με την υπ’ αριθμ. ΙΕ/11927/Π/11/4/00064/Ε/Ν.3299/ 
2004/30.10.2006 απόφαση του Γενικού Γραμματέα Πε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρκρέρειας Ιόνιων Νησιών, εγκρίθηκε η υπαγωγή στις 
διατάξεις του ν. 3299/2004 της επιχείρησης «ΕΥΑΓΓΕ¬ 
ΛΙΑ ΚΑΙ ΣΠΥΡΟΣ ΓΑΛΙΑΤΣΑΤΟΣ ΞΕΝΟΔΟΧΕΙΑΚΕΣ ΚΑΙ 
ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ» (δ.τ. 
«ΛΑΣΣΗ Α.Ξ.Ε.Τ.Ε»), για την ενίσχυση επενδυτικού σχε¬ 
δίου της με το κίνητρο της επιχορήγησης, που αφορά 
εκσυγχρονισμό ολοκληρωμένης μορφής της ξενοδοχει¬ 
ακής μονάδας «ΛΑΣΣΗ», 2* (αστέρων), πρώην Γ' τάξης, 
η οποία βρίσκεται στην περιοχή «ΛΑΣΣΗ», του Δήμου 
ΑΡΓΟΣΤΟΛΙΟΥ, του Νομού ΚΕΦΑΛΛΗΝΙΑΣ - ΙΘΑΚΗΣ, 
συνολικής δυναμικότητος 89 δωματίων (192 κλινών) (επι¬ 
χορηγούμενη δυναμικότητα: 55 δωμάτια -113 κλίνες), συ¬ 
νολικής δαπάνης ενός εκατομμυρίου εξακοσίων πενήντα 


χιλιάδων (1.650.000) ευρώ, με ποσοστό επιχορήγησης 
50%, δηλαδή ποσό επιχορήγησης ύψους οκτακόσιων 
είκοσι πέντε χιλιάδων (825.000) ευρώ. 

Με την επένδυση θα δημιουργηθούν μηδέν (0) νέες 
θέσεις εργασίας (Ε.Μ.Ε. 0) 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 75η /II.10.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 

ΕΥΓΕΝΙΟΣ ΣΑΜΟΪΛΗΣ 

